=== Værker efter tilbagekomsten til København ===
Allerede før sin afrejse til Sorø havde han påbegyndt kompositionen af en opera, "''Paschaens Datter''", til tekst af [[Henrik Hertz]]. Dette arbejde, som han havde fortsat under Sorø-opholdet, fuldendtes nu og indleveredes til [[Det kgl. Teater]], hvor det dog først opførtes i 1869. Som skreven i den traditionelle stil vakte operaen trods de lyriske partiers melodiskjønhed ikke særlig stor opmærksomhed og holdt sig kun i 2 sæsoner.<ref name="DBL 283"/> Heller ikke hans musik til balletten "''Cort Adeler''" (opført 1870) formåede at skaffe sig et langt liv på scenen (den yndefulde og karakteristiske indledning, "Folkeliv paa Piazzettaen", blev dog senere (1890) benyttet af [[Frederik Rung]] i balletten "''En Karnevalsspøg i Venedig''").<ref name="DBL 283"/> Imidlertid drog den dramatiske tonedigtning ham fortsat til sig; foruden alt tidligere til "''Palnatoke''" (1867) skrev han musikken til [[Ibsen]]s "''Kongsæmnerne''" (1871), til [[Recke]]s "''Bertran de Born''" (1873), som gjorde stormende lykke, og til Munchs "''Fjældsøen''" (1875),<ref name="DBL 283"/> og endelig opførtes den [[25. september]] [[1878]] hans anden opera, "''Drot og Marsk''" til tekst af Chr. Richardt, som, indledt med den tidligere komponerede ouverture til "''Marsk Stig''", gjorde et gribende indtryk<ref name="DBL 283"/> og blev et betydningsfuldt led i den nationale opera, i det han i dette arbejde har forladt den overleverede stil og, sluttende sig til den nyere skoles principper, skabt et virkeligt sangdrama, hvori tillige hans egen ejendommelige kunstnerindividualitet er bevaret.<ref name="DBL 284">[https://runeberg.org/dbl/7/0286.html DBL, s. 284]</ref>
Kunst Musik Kommunikation Kultur Teknologi Ledelse